**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran, 26.01.2024.**

**BILJEŠKE UZ OBRAZAC PR-RAS**

**(Izvještaj o prihodima i rashodima, primicima i izdacima za razdoblje**

**od 01.01.2023. do 31.12.2023.)**

1. Rebalansom financijskog plana prihodi i rashodi iz svih izvora financiranja svedeni su na ostvarene pokazatelje, jer su se svi troškovi isplatili u dozvoljenim okvirima.
2. Ukupni prihodi poslovanja ostvareni u razdoblju od 01.01.2023.-31.12.2023. koji se nalaze na šifri 6 iznose 1.685.719,32eura. Prihodi poslovanja u skladu su sa planiranim prihodima u izvještajnom razdoblju, te u ukupnosti veći su od prihoda ostvarenih u izvještajnom razdoblju prethodne godine.

Šifra 6361 predstavlja prihode financirane od:

* strane jedinica lokalne samouprave koje temeljem Ugovora sklopljenih sa Školom financiraju redovno poslovanje i rad Škole, produženog boravka, natjecanja u znanju i vještinama učenika, nagrade za ostvarene rezultate učenika tijekom školske godine, rad školskog sportskog kluba, rad dječjeg zbora škole (šifra u analitičkim podacima 63613). Ovi prihodi su nešto veći u odnosu na prethodno izvještajno razdoblje zbog povećanja rashoda za zaposlene zbog povećanja plaće tijekom godine.
* od strane Ministarstva znanosti i obrazovanja kojima se financiraju rashodi za zaposlene, rad Županijskih stručnih vijeća, naknade za zaposlene (prijevoz, regres, božićnica, dar djeci, jubilarne nagrade, naknade za bolovanja duža od 90dana i smrt užeg člana obitelji tzv. pomoći), rashode za isplatu troškova sudskih presuda za povećanje osnovice iz 2016. i 2017.godine, rashode za prehranu učenika, te nabavu radnih udžbenika koji se jednokratno dodjeljuju učenicima škole jer nisu za višegodišnju upotrebu, izvannastavne aktivnosti (šifra 63612 u analitičkim podacima). Ovi prihodi su veći u odnosu na prihode ostvarene u prethodnom izvještajnom razdoblju, razlika povećanja prihoda u odnosu na prethodnu godinu nastala je zbog povećanja rashoda za zaposlene, te povećanja potrebnih sredstava za nabavu radnih udžbenika za učenike zbog ukazane potrebe za tim. Također se u 2023.godini po prvi puta iz ovih sredstava financira prehrana učenika što je utjecalo na povećanje ovih prihoda.

Šifra 6362 predstavlja kapitalne pomoći proračunskim korisnicima iz proračuna koji im nije nadležan . U izvještajnom razdoblju ovaj prihod je manji u odnosu na prihod realiziran u prethodnom izvještajnom razdoblju.

* šifra u analitičkim podacima 63622 predstavlja kapitalne pomoći financirane od strane Ministarstva znanosti i obrazovanja u iznosu od 2.583,58eura za nabavu udžbenika i školsku lektiru. Ovi prihodi su manji u odnosu na prethodnu godinu jer ove godine veći dio udžbenika je radni što znači da se jednokratno koriste i ne predstavljaju imovinu škole već se daju učenicima na korištenje kroz tekuće pomoći, i manje se udžbenika naručivalo jer se prenose iz godine u godinu.
* Šifra u analitičkim podacima 63623 predstavlja kapitalnu pomoć dobivenu od Općine Mošćeničke Drage za nabavu 4komada projektora i 4komada prijenosnih računala za Područnu školu , ovu vrstu prihoda nismo imali u prethodnoj godini.

Šifra 6413 predstavlja prihode od kamata za depozite po viđenju, odnosno sredstva koja se na dan obračuna nalaze na žiro računu Škole. U promatranom razdoblju u odnosu na prethodno izvještajno razdoblje na žiro računu Škole bilo je više sredstava iz razloga prodaje školske zgrade u Tuliševici, a kako prihod nije odmah utrošen na taj prihod se vršio obračun kamata .

Šifra 6526 predstavlja prihode od sufinanciranja mliječnog obroka, produženog boravka uplaćenih od strane roditelja učenika Škole, te prihodi s naslova osiguranja, refundacije štete i totalne štete. Prihodi su manji u odnosu na prihode ostvarene u izvještajnom razdoblju prethodne godine.

* Šifra u analitičkim podacima 65264predstavlja prihode za sufinanciranje mliječnog obroka i usluge produženog boravka. Kako je nadležno Ministarstvo donijelo Odluku o financiranju prehrane učenika tako su se ovi prihodi smanjili jer se prehrana učenika sada financira iz tekuće pomoći proračunskim korisnicima iz proračuna koji im nije nadležan.
* Šifra u analitičkim podacima 65267 prihodi s naslova osiguranja, refundacije štete i totalne štete također je manja u odnosu na ostvarenu u prethodnom izvještajnom razdoblju iz razloga što nije bilo potrebe za prijavom šteta.

Šifra 6615 predstavlja prihode od iznajmljivanja školskog prostora tzv. vlastiti prihodi Škole oni su veći u odnosu na prihode u prethodnom izvještajnom razdoblju iz razloga što je u 2023.godini Škola na razdoblje od pet godina sklopila povoljniji Ugovor sa Umjetničkom školom Matka Brajše Rašana za korištenje poslovnog prostora što je utjecalo na povećanje ove vrste prihoda.

Šifra 6711 Prihodi iz nadležnog proračuna su prihodi dobiveno od nadležnog proračuna Primorsko-goranske županije kojima se financira redovna djelatnost materijalni i financijski rashodi Škole, rad pomoćnika u nastavi, natjecanja i Školski kurikulum u iznosu od 125.766,90eura. Prihodi za financiranje rashoda poslovanja u skladu su sa prihodima prethodnog izvještajnog razdoblja.

1. Ukupni rashodi poslovanja koji se nalaze na Šifri 3 iznose 1.689.033,71eura. Svi rashodi poslovanja u skladu su sa planiranim rashodima za izvještajno razdoblje, te u odnosu na prethodno izvještajno razdoblje nešto su veći u odnosu na rashode ostvarene u prethodnom izvještajnom razdoblju. Razlozi odstupanja navedeni su u daljnjem tekstu.

Šifra 31 predstavlja rashode za zaposlene koji se odnose na rashode za plaću djelatnika, prekovremeni rad, plaću za posebne uvjete rada, ostale rashode za zaposlene i doprinose u iznosu od 1.100.920,83. Šifra 3113 i 3114 bitno se razlikuju u usporedbi sa prošlogodišnjim rashodima, a ovise o količini bolovanja, te količini kombiniranih odjela i programa rada sa djecom koja imaju posebne potrebe. U promatranom razdoblju ovi rashodi su veći zbog većeg broja bolovanja i većeg broja učenika koji imaju posebne potrebe. I sami rashodi pod šifrom 3111 veći su od rashoda ostvarenih u prethodnom izvještajnom razdoblju jer je tijekom 2023.godine povećana plaća djelatnicima. Šifra 312 nešto je veća u promatranom razdoblju zbog isplata otpremnina (analitička šifra 31214) koje u prethodnom razdoblju nismo imali, ali isplata naknade za bolest, invalidnost i smrtni slučaj manji je od prethodne godine jer u 2023.godini nismo imali potrebe za isplatom te vrste rashoda. Zbog povećanja plaće povećali su se i rashodi na šifri 3132 Doprinosi za obvezno zdravstveno osiguranje, a na šifri 3133 rashodi za Doprinose za obvezno osiguranje u slučaju nezaposlenosti smanjeni su u odnosu na prethodno razdoblje jer je u 2023.godini isplaćeno puno manje sudskih presuda nego 2022.godine.

Šifra 32 Materijalni rashodi predstavljaju rashode za tekuće poslovanje Škole. Rashodi poslovanja veći su u odnosu na rashode ostvarene u izvještajnom razdoblju prethodne godine objašnjenje povećanja obrazloženo je po šiframa u daljnjem tekstu.

Šifra 321 Naknade troškova zaposlenima predstavljaju rashode za službena putovanja, naknade za prijevoz na posao i s posla, stručna usavršavanja i korištenje privatnog automobila u službene svrhe . Svi rashodi znatno su veći u odnosu na prethodno izvještajno razdoblje osim rashoda za korištenje privatnog automobila u službene svrhe iz razloga jer su djelatnici puno više odlazili na edukacije, realiziran je izlet odlaska učenika u Njemačku i Austriju što je znatno povećalo rashode za službena putovanja. Također se zbog ostvarivanja prava djelatnika koji rade u Područnoj školi Mošćenička Draga koji nemaju mogućnost osiguranog javnog prijevoz na posao i s posla te im se taj prijevoz isplaćuje putem prijeđenih kilometara povećao rashod pod šifrom u analitičkim podacima 32121 Naknade za prijevoz na posao i s posla.

Šifra 322 Rashodi za materijal i energiju su rashodi koji obuhvaćaju sav uredski i ostali materijal, namirnice za školsku kuhinju, materijal i dijelove za tekuće i investicijsko održavanje, sitan inventar i službenu radnu obuću i odjeću. Ovi rashodi veći su u odnosu na rashode prethodnog razdoblja. Na povećanje rashoda utjecala je prije svega inflacija koja je utjecala na povećanje cijena , ali i dodatna ulaganja u obogaćivanje usluge prehrane učenika. Ove godine nabavljala se i službena radna obuća i odjeća za spremačice i kuharice što je povećalo rashod za nabavu službene radne obuće i odjeće, te je povećana nabava sitnog inventara i to za potrebe učenja fizike. U 2023.godini imali smo povećanu potrebu za ulaganjem u materijal za tekuće održavanje zbog popravaka na klima uređajima, rampi i sl. što je utjecalo na povećanje te vrste rashoda.

Šifra 323 Rashodi za usluge obuhvaćaju rashode za telefon, poštarinu, prijevoz, tekuće i investicijsko održavanje, uslugu promidžbe i informiranja, komunalne usluge, najam opreme, zdravstvene i veterinarske usluge, intelektualne, računalne i ostale usluge. Oni su u ukupnosti veći u odnosu na prethodno izvještajno razdoblje i to iz više razloga jedan od njih je povećanje cijena i inflacije u 2023.godini , a drugi će se objasniti pojedinačno po šiframa.

Šifra 3231 usluga telefona, pošte i prijevoza uvećana je u odnosu na prethodnu godinu zbog većeg broja odlaska učenika na izvanučioničku nastavu,

Šifra 3232 Usluga tekućeg i investicijskog održavanja znatno je uvećana zbog ulaganja viška prihoda od nefinancijske imovine u sanaciju staklene stijene koja je predstavljala opasnost za učenike Škole.

Šifra 3233 rashodi za promidžbu i informiranje nisu realizirani u promatranom razdoblju jer nije bilo potrebe za tom vrstom rashoda

Šifra 3234 Komunalne usluge također su uvećane jer je Škola sklopila Anex ugovora za dodatan odvoz otpada zbog ukazane potrebe za istim što je povećalo ovu vrstu rashoda,

Zdravstvene i veterinarske usluge šifra 3236 također su veće jer su djelatnici ostvarili pravo na veći iznos za Godišnji pregled po Temeljnom kolektivnom ugovoru za službenike i namještenike u javnim službama (NN 56/22), u 2022.godini pregledi su realizirani ranije nego što je usvojen TKU. To je objašnjenje za šifru u analitičkim podacima 32361

Šifra 3237 Intelektualne i osobne usluge uvećane su zbog provođenja predavanja i radionice za stručno usavršavanje učitelja Škole. To je objašnjenje za šifru u analitičkim podacima 32371 i 32372.

Ostali rashodi u skladu su sa rashodima ostvarenim u prethodnom izvještajnom razdoblju.

Šifra 329 Ostali nespomenuti rashodi poslovanja obuhvaćaju rashode za naknade

rada povjerenstva, premije osiguranja, reprezentaciju , članarine, pristojbe i naknade,

troškove sudskih postupaka, te ostali nespomenuti rashodi poslovanja. Ovi rashodi

puno su veći u odnosu na rashode ostvarene u izvještajnom razdoblju prethodne

godine i to iz slijedećih razloga:

* rashodi pod šifrom 3291 naknada za rad povjerenstva uvećani su u odnosu na prošlu godinu jer su u ovoj godini održalo natjecanje Čarolije gdje su se ostvarili ovi rashodi, te su se u Školi održavali stručni ispiti iz fizike koji su također uvećali ovu vrstu rashoda.
* rashodi 3292 Premija osiguranja ova vrsta rashoda nije bila potrebna u 2023.godini
* rashodi 3293 Reprezentacija, su rashodi koji su također znatno uvećani zbog obnove Područne škole Eugen Kumičić gdje je Škola morala počastiti ulagače i Osnivača te je također organiziran banket kod otvaranja obnovljenog dijela Škole.
* Rashod 3295 Pristojbe i naknade –ova vrsta rashoda smanjena je u odnosu na prethodnu godinu jer je bilo manje sudskih pristojbi koje su isplaćene u 2023. godini u odnosu na 2022.godinu.
* šifrom 3296 Troškovi sudskih postupaka rashodi su manji iz razloga što se u ovom izvještajnom razdoblju isplaćivalo manje sudskih presuda za povećanje osnovice za 2016. i 2017.g. u odnosu na 2022.godinu.
* šifra 3299 Ostali nespomenuti rashodi poslovanja puno su manji u odnosu na prošlu godinu jer se nije ostvarila potreba za ovom vrstom rashoda u toj mjeri kao prošle godine.

Šifra 34 Financijski rashodi obuhvaćaju rashode za uslugu banke, te rashode za zatezne kamate. Ovi rashodi su puno manji u odnosu na prethodno razdoblje zbog smanjenja rashoda za zatezne kamate šifra 3433. Razlog je u tome što se u ovom izvještajnom razdoblju nisu isplaćivale sudske presude za povećanje osnovice u 2016. i 2017.godini u onoj mjeri koju smo imali u 2022.godini.

Šifra 37 Naknade građanima - predstavljaju rashode za financiranje nagrade učenicima za uspješnost u školovanju tijekom osam godina školovanja šifra 3721 i ti su rashodi u skladu sa prošlim izvještajnim razdobljem, te šifra 3722 Naknade građanima i kućanstvima u naravi koja se odnosi na financiranje radnih udžbenika učenika financiranih od strane Nadležnog Ministarstva i ove godine je nabavljeno više radnih udžbenika nego udžbenika koji se koriste više godina i knjiže pod osnovna sredstva pa su zbog tog razloga rashodi po ovoj osnovi veći (objašnjenje šifre 37229 u analitičkim podacima).

Šifra 96 Obračunati prihodi poslovanja (nenaplaćeni) - predstavlja obračunate prihode poslovanja za korištenje usluge izrade mliječnog obroka i produženog boravka koji su fakturirani u izvještajnom razdoblju, a nisu uspjeli biti naplaćeni. Oni su u skladu sa istima evidentiranim u prethodnom izvještajnom razdoblju. U prošlom izvještajnom razdoblju nismo imali nenaplaćene prihode za najam školskog prostora, dok u 2023.godini imamo nepodmirene račune za prosinac 2023.godine šifra 9661.

1. U izvještajnom razdoblju ostvareno je 111,35eura prihoda od prodaje nefinancijske imovine (Šifra 7) koji se odnose na prodaju stambenih objekata (Šifra 7211) i ti prihodi manji su od prošlogodišnjih jer su u 2023.godini zatvorena sva potraživanja po toj osnovi. Prihodi od prodaje poslovnih objekata (šifra 7212) u 2023.godini nije ostvarena kao što je to bilo 2022.godine kada se prodala poslovna zgrada na Tuliševici .
2. Ukupni rashodi za nabavku nefinancijske imovine (šifra 4) iznose 201.835,26eura. Rashodi su veći u odnosu na prošlogodišnje jer se višak prihoda od prodaje nefinancijske imovine ostvaren na kraju izvještajnog razdoblja prošle godine utrošio na nabavu nefinancijske imovine u ovom izvještajnom razdoblju. Tijekom izvještajnog razdoblja škola je investirala u slijedeću dugotrajnu imovinu: nabavu 5kom prijenosnih računala od kojih je jedno prijenosno računalo nabavljeno iz vlastitih sredstava, a 4 komada iz kapitalne pomoći dobivene od Općine Mošćenička Draga, te 4 kom projektora za nastavu također dobivenih putem kapitalne pomoći od strane Općine Mošćenička Draga (šifra 4221 uredska oprema i namještaj). Pod šifrom 4223 nabavljena su dva klima uređaja za potrebe učionice financirani od viška prihoda od prodaje nefinancijske imovine. Šifra 4227 predstavlja nabavu salamoreznice i perilice za suđe za potrebe školske kuhinje , a financirana je iz sredstava viška prihoda za posebne namjene, te prihoda od prodaje nefinancijske imovine ostvarenog i prenesenog viška. Šifra 4241 Knjige predstavlja nabavku udžbenika i lektire za učenike financirano od nadležnog Ministarstva, te šifra 451 predstavlja dodatna ulaganja na građevinskim objektima i to obnova školske dvorane Matične škole, te ulaganje u obnovu Područne škole Eugen Kumičić u Mošćeničkoj Dragi, a sve financirano prenesenim viškom prihoda od prodaje nefinancijske imovine.

Rashodi za nabavu nefinancijske imovine razlikuju se od rashoda ostvarenih u 2022.godini iz razloga što su se rashodi planirali u skladu sa stvarnim potrebama koje su se pojavile u 2023.godini a koje se razlikuju od potreba u 2022.godini.

Na Šifri 97 nema obračunatih prihoda jer su se potraživanja naplatila u 2023.godini u cijelosti.

1. Šifra X006 Rezultat poslovanja na kraju izvještajnog razdoblja iznosi višak prihoda i primitaka za pokriće u slijedećem razdoblju u iznosu od 6.879,72eura. Višak prihoda odnosi se na višak prihoda poslovanja u iznosu od 6.879,72eura Višak prihoda nastao je po slijedećim izvorima financiranja:
   * Višak prihoda vlastitih sredstava od najma školskog prostora u iznosu od 961,23eura koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2024.godini.
   * Višak prihoda poslovanja od strane prihoda za posebne namjene u iznosu od 2.904,70eura i to od rada školske kuhinje u iznosu od 2.365,24eura, te od rada produženog boravka u iznosu od 539,46eura. Višak ovih prihoda utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2024.godini.
   * Višak prihoda Pomoći dobivenih od strane MZO u iznosu od 3.013,79eura a odnose se na : prihode za projekt Izvannastavne aktivnosti u iznosu od 2.998,43eura koji će se namjenski temeljem Odluke o raspodjeli rezultata i načinu korištenja viška prihoda u 2024.godini utrošiti u drugom polugodištu školske godine 2023./2024, manjak prihoda u iznosu od 281,11eura za troškove sudske pristojbe čiji se prihodi očekuju u 2024.godini, višak prihoda za rad Županijskog stručnog vijeća u iznosu od 123,20eura ovaj višak namjenski će se utrošiti temeljem Odluke o raspodjeli rezultata i načinu korištenja viška prihoda u 2024.godini, višak prihoda za provođenje stručnih ispita iz fizike u iznosu od 173,27eura koji će se također namjenski utrošiti temeljem Odluke o raspodjeli rezultata i načinu korištenja viška prihoda u 2024.godini

7. Šifra 19 Rashodi budućeg razdoblja koji iznose 115.760,67eura odnose se na:

* 1. plaću i prijevoz financiranu iz Ministarstva 113.069,16eura
  2. Ugovor o djelu financiran iz Ministarstva 328,63eura,
  3. Isplata materijalnih prava za 12/2023 financiranih iz Ministarstva 2.082,88eura
  4. naknada za nezapošljavanje invalida 280,00eura

1. Na kraju izvještajnog razdoblja (Šifra 11K ) Stanje novčanih sredstava iznosi 29.696,99eura a sastoje se od :
   1. nepodmirenih obveza za zaposlene i rashode poslovanja čiji su prihodi prispjeli u izvještajnom razdoblju, a rok dospijeća im prelazi izvještajno razdoblje u iznosu 23.168,21eura
   2. viška prihoda poslovanja u iznosu 6.879,72eura
   3. višak prihoda financiran iz Županijskog proračuna koji predstavlja obvezu povrata u isti u iznosu od 40,21eura
   4. krivo uplaćena sredstva za stručne ispite iz fizike koji predstavljaju obvezu uplate u školu u kojoj se održavaju ispiti u iznosu od 31,53eura
   5. te manjak za godišnji obračun poreza koji je isplaćen i za kojeg postoji potraživanje prema poreznoj upravi u iznosu od 422,68eura.

ANALITIČKI PODACI OBJAŠNJENJE:

* šifra 63612 Tekuće pomoći iz državnog proračuna- Ovi prihodi su veći u odnosu na prihode ostvarene u prethodnom izvještajnom razdoblju, razlika povećanja prihoda u odnosu na prethodnu godinu nastala je zbog povećanja rashoda za zaposlene, te povećanja potrebnih sredstava za nabavu radnih udžbenika za učenike zbog ukazane potrebe za tim. Također se u 2023.godini po prvi puta iz ovih sredstava financira prehrana učenika što je utjecalo na povećanje ovih prihoda.
* šifra 63613 Tekuće pomoći proračunskim korisnicima iz proračuna (JLS)koji im nije nadležan- Ovi prihodi su nešto veći u odnosu na prethodno izvještajno razdoblje zbog povećanja rashoda za zaposlene zbog povećanja plaće tijekom godine.
* šifra 63622 Kapitalna pomoć iz državnog proračuna- Ovi prihodi su manji u odnosu na prethodnu godinu jer ove godine veći dio udžbenika je radni što znači da se jednokratno koriste i ne predstavljaju imovinu škole već se daju učenicima na korištenje kroz tekuće pomoći, i manje se udžbenika naručivalo jer se prenose iz godine u godinu.
* Šifra 63623 Kapitalne pomoći proračunskim korisnicima iz proračuna (JLS)koji im nije nadležan - predstavlja kapitalnu pomoć dobivenu od Općine Mošćeničke Drage za nabavu 4komada projektora i 4komada prijenosnih računala za Područnu školu , ovu vrstu prihoda nismo imali u prethodnoj godini.
* Šifra 65264 sufinanciranje cijene usluge odnose se na sufinanciranje učeničkih marendi i usluge produženog boravka. Kako je nadležno Ministarstvo donijelo Odluku o financiranju prehrane učenika tako su se ovi prihodi smanjili jer se prehrana učenika sada financira iz tekuće pomoći proračunskim korisnicima iz proračuna koji im nije nadležan.
* Šifra 65267 Prihodi s naslova osiguranja, refundacije štete također je manja u odnosu na ostvarenu u prethodnom izvještajnom razdoblju iz razloga što nije bilo potrebe za prijavom šteta.
* Šifra 31214 Otpremnine- u prethodnom razdoblju nismo imali ovu vrstu rashoda jer nitko nije išao u mirovinu, dok smo u promatranom razdoblju ove godine ostvarili ovu vrstu rashoda zbog odlaska djelatnika u mirovinu
* Šifra 31215 Naknada za bolest, invalidnost i smrtni slučaj - u ovom izvještajnom razdoblju znatno je manja od one u prethodnom izvještajnom razdoblju iz razloga što je bilo manje dužih bolovanja u odnosu na prošlu godinu i manje isplata naknada za smrt užeg člana obitelji , a time i isplate ove vrste naknade .
* Šifra 32121 rashodi za prijevoz na posao i s posla povećali su se zbog ostvarivanja prava djelatnika koji rade u Područnoj školi Mošćenička Draga koji nemaju mogućnost osiguranog javnog prijevoz na posao i s posla te im se taj prijevoz isplaćuje putem prijeđenih kilometara povećao je ovu vrstu rashoda
* rashod Šifra 32361 Obvezni i zdravstveni pregledi također su veće jer su djelatnici ostvarili pravo na veći iznos za Godišnji pregled po Temeljnom kolektivnom ugovoru za službenike i namještenike u javnim službama (NN 56/22), u 2022.godini pregledi su realizirani ranije nego što je usvojen TKU.
* Šifra 32371 Autorski honorari u prethodnom izvještajnom razdoblju nisu uopće ostvareni za razliku od ovog izvještajnog razdoblja kad su ostvareni zbog provođenja projekta Školskog kurikuluma za potrebe školskog zbora Lovranske črešnjice.
* Šifra 32372 Ugovori o djelu rashodi su puno veći u odnosu na prethodno izvještajno razdoblje zbog provođenja predavanja i radionice za stručno usavršavanje učitelja Škole
* Šifra 37219 ostale naknade iz proračuna u novcu predstavljaju nagrade učenicima za uspješnost u školovanju tijekom osam godina školovanja, ovi rashodi u skladu su sa prošlogodišnjim
* Šifra 37221 Sufinanciranje cijene prijevoza predstavlja rashode za sufinanciranje prijevoz učenika s posebnim potrebama pri odlasku na punktove. Ovi rashodi su smanjeni zbog manjeg broja učenika koji su koristili tu uslugu
* Šifra 37229 Ostale naknade iz proračuna u naravi odnose se na rashode za nabavu radnih udžbenika za učenike. U promatranom razdoblju više je nabavljeno te vrste udžbenika nego udžbenika koji se koriste više godina pa su u ovom izvještajnom razdoblju ova vrsta rashoda veća u odnosu na prošlu godinu kada se nabavljalo više udžbenika koji se koriste više godina.

Voditelj računovodstva Ravnatelj Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Kalčič Grabrovac,prof.

**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran, 26.01.2024.**

**BILJEŠKE UZ OBRAZAC OBVEZE**

**(Izvještaj o obvezama za razdoblje od 01.01.2023. do 31.12.2023.)**

1. Stanje obveza na početku izvještajnog razdoblja V001 iznosi 124.990,08eura.
2. Povećanje obveza u izvještajnom razdoblju V002 iznosi 1.934.909,82eura
3. Smanjenje obveza u izvještajnom razdoblju V004 iznosi 1.907.605,87eura
4. V006 Stanje obveza na kraju izvještajnog razdoblja iznosi 152.294,03eura, a odnose se na

V009 Nedospjele obveze na kraju izvještajnog razdoblja u iznosu od 152.294,03eura koji se odnose na:

V010-Međusobne obveze proračunskih korisnika u ukupnom iznosu od 13.333,62eura koje se

odnose na nekompenzirano bolovanje preko 42 dana između HZZO-MZO u iznosu

11.699,69eura, povrat preplaćenog poreza i doprinosa na dohodak koji će biti vraćen u

Državni proračun u iznosu od 1.593,72eura, te povrat više uplaćenih prihoda u Županijski

proračun u iznosu od 40,21eura.

ND23 - Obveze za rashode poslovanja u iznosu od 138.960,41eura :

* 1. Obveze za zaposlene: 119.500,69eura, (plaća za 12/2023 za zaposlenike zaposlene u produženom boravku u iznosu od 8.229,19eura, plaća financirana iz Državne riznice u iznosu od 109.188,62eura. Isplata materijalnih prava za 12/2023 (Riznica) u iznosu od 2.082,88eura
  2. Obveze za materijalne rashode u iznosu od 19.392,30eura :
     + Prijevoz djelatnika na posao i s posla 4.165,18eura
       - Produženi boravak 284,64eura
       - MZO 3.880,54eura.
* uredski materijal i ostali materijalni rashodi 46,08eura
* Materijal i sirovine 11.408,62eura
* obveze za energiju 970,56eura
* usluga telefona pošte i prijevoza 952,96eura
* obveze za komunalne usluge 1.169,42eura
* obveze za intelektualne usluge 328,63eura
* računalne usluge 2,16eura
* reprezentacija 68,69eura
* obveze za naknadu za nezapošljavanje invalida 280,00eura
  1. Obveze za financijske rashode 35,89eura:

usluga banke 32,98eura

zatezne kamate 2,91eura

* 1. Ostale nespomenute obveze krive uplate koju će škola proslijediti u školsku ustanovu na koju se prihod odnosi 31,53eura

Voditelj računovodstva Ravnatelj Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Kalčič Grabrovac,prof.

**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran,26.01.2024.**

**BILJEŠKE UZ OBRAZAC BIL**

**(Bilanca za razdoblje od 01.01.2023. do 31.12.2023.)**

Ukupna vrijednost imovine na kraju izvještajnog razdoblja iznosi 1.394.578,39eura (šifra B001), od čega nefinancijska imovina (šifra B002) iznosi 1.227.664,46eura, te financijska imovina (šifra 1) 166.913,93eura.

Šifra B002 Vrijednost nefinancijske imovine u promatranom razdoblju nešto je veća od vrijednosti nefinancijske imovine u promatranom razdoblju na početku godine. Razlog tome je nabava nove opreme, te prijenos vlasništva nefinancijske imovine sa Ministarstva na Školu.

Tijekom 2023. godine došlo je do povećanja vrijednosti šifra 021 i 02921 Građevinski objekti zbog ulaganja u rekonstrukciju Područne škole Eugen Kumičić u Mošćeničkoj Dragi, i obnovu sportske dvorane Matične škole.

U 2023. godini došlo je do nabavljanja nefinancijske imovine u skladu sa potrebama Škole. Nabava školske opreme financirana je:

1. Kapitalnom pomoći Državnog proračuna za nabavu udžbenika i lektire u iznosu od 2.583,58eura,
2. Kapitalna pomoć proračunskim korisnicima iz proračuna JLS koji im nije nadležan 4.200,00eura
3. Odlukom Školskog odbora o potrošnji vlastitih prihoda Škole u iznosu od 850,00eura
4. Odlukom Školskog odbora o potrošnji prihoda od prodaje nefinancijske imovine 111,35eura
5. Odlukom o raspodijeli rezultata i načinu korištenja viška prihoda u 2023.g. u iznosu od 194.090,33eura

U 2023.godini investirano je u nabavu 5kom prijenosnih računala od kojih je jedno prijenosno računalo nabavljeno iz vlastitih sredstava, a četiri komada iz kapitalne pomoći dobivene od Općine Mošćenička Draga, te 4 kom projektora za nastavu također dobivenih putem kapitalne pomoći od strane Općine Mošćenička Draga . Nabavljena su dva klima uređaja za potrebe učionice financirani od viška prihoda od prodaje nefinancijske imovine. Salamoreznice i perilice za suđe za potrebe školske kuhinje , a financirana je iz sredstava viška prihoda za posebne namjene, te prihoda od prodaje nefinancijske imovine ostvarenog i prenesenog viška. Nabava knjiga predstavlja nabavku udžbenika i lektire za učenike financirano od nadležnog Ministarstva, te su ostvarena dodatna ulaganja na građevinskim objektima i to obnova školske dvorane Matične škole, te ulaganje u obnovu Područne škole Eugen Kumičić u Mošćeničkoj Dragi, a sve financirano prenesenim viškom prihoda od prodaje nefinancijske imovine.

Tijekom godine izvršen je prijenosa vlasništva dugotrajne imovine u sklopu projekta Cjelovite

kurikularne reforme temeljem dopisa (KLASA:406-01/19-01/00217,URBROJ:533-02-23-0015) od

30.lipnja 2023. kojim je u vlasništvo škole prenijeta slijedeća imovina 100kom Tableta Foxconn

10.1, 1kom Laptop Dell Latitude 3500, 4 projektora View Sonic i 147kom Tableta Foxconn 10.1

C20. što je utjecalo na povećanje vrijednosti nefinancijske imovine konkretnije šifre 0221 uredska

oprema i namještaj, a time i povećanje proizvedene dugotrajne imovine u odnosu na početno

stanje ukupne imovine šifra 02.

Napravljen je rashod imovine temeljem Odluke Ravnateljice škole po prijedlogu Inventurne komisije , te je isknjižena knjigovodstvena vrijednost imovine koja nema više uporabnu vrijednost u iznosu od 1.635,05eura.

Izvršena je amortizacija vrijednosti imovine.

Indeksi odstupanja stanja na kraju u odnosu na stanje u početku promatranog razdoblja nemaju veća odstupanja osim u djelu 021 i 02921 Građevinski objekti zbog ulaganja u rekonstrukciju, 022 i 02922 nabava opreme i prenijeto vlasništvo, a sve objašnjeno u prethodnom tekstu.

024 i 02924 Knjige , umjetnička dijela i ostale izložbene vrijednosti-zbog smanjene potrebe za nabavom udžbenika također sve objašnjeno u prethodnom tekstu.

Šifra 11- Novčana sredstva u banci i blagajni iznose 29.696,99eura, a sastoje se od :

1. nepodmirenih obveza za zaposlene i rashode poslovanja čiji su prihodi prispjeli u izvještajnom razdoblju, a rok dospijeća im prelazi izvještajno razdoblje u iznosu 23.168,21eura
2. viška prihoda poslovanja u iznosu 6.879,72eura
3. višak prihoda financiran iz Županijskog proračuna koji predstavlja obvezu povrata u isti u iznosu od 40,21eura
4. krivo uplaćena sredstva za stručne ispite iz fizike koji predstavljaju obvezu uplate u školu u kojoj se održavaju ispiti u iznosu od 31,53eura
5. te manjak za godišnji obračun poreza koji je isplaćen i za kojeg postoji potraživanje prema poreznoj upravi u iznosu od 422,68eura.

Novčana sredstva namjenski će se utrošiti u narednom razdoblju, a višak prihoda poslovanja biti će temeljem Odluke o raspodijeli rezultata i načinu korištenja viška prihoda utrošen na poslovanje Škole.

Šifra 11 manja je u odnosu na promatrano razdoblje na početku izvještajnog razdoblja iz razloga što je na početku izvještajnog razdoblja na računu škole bio višak prihoda od prodaje poslovnog objekta, a taj je višak prihoda potrošen u skladu sa Odlukom o raspodijeli rezultata poslovanja i viška prihoda u 2023.godini .

Šifra 12 – sastoji se od potraživanja za više plaćene poreze i doprinose (šifra 124) u iznosu od 2.016,40eura koja su nastala priznavanjem ozljede na radu i to je pretplata koju nakon ispravka bolovanja Porezna uprava mora vratiti u Državni proračun, te povrat poreza nakon Godišnjeg obračuna poreza na dohodak koju je škola isplatila djelatniku, a Porezna uprava mora vratiti u Državni proračun i na žiro račun za isplate Godišnjeg obračuna poreza koji je išao iz drugih izvora financiranja, te šifre 129 koja se odnosi na refundaciju bolovanja preko 42 dana od strane HZZO-a u iznosu od 11.699,69eura.

Šifru 124 Potraživanje za više plaćene poreze i doprinose- ovaj je iznos uvećan u odnosu na početno razdoblje iz razloga dodanog ovogodišnjeg obračuna poreza i dodatnih priznatih ozljeda na radu. Šifra 129 Ostala potraživanja ( isto se odnosi i na šifru 12911 u analitičkim podacima) koja predstavljaju refundaciju bolovanja preko 42 dana od strane HZZO-a nešto je manja u odnosu na početak izvještajnog razdoblja zbog izvršene kompenzacije dijela potraživanja između HZZO-a i MZO-a tijekom izvještajnog razdoblja.

Šifra 16 Potraživanja za prihode poslovanja u skladu su sa stanjem 01.01.2023.godine , a odnose se na potraživanja za izvršenu uslugu izrade mliječnog obroka i uslugu produženog boravka izvršenu u prosincu čija se naplata očekuje u 2024.godini. Ukupna potraživanja razvrstana su na šifri (dio16D-analitički podaci) dospjela potraživanja u iznosu od 4.477,06eura, te šifri (dio16N-analitički podaci) nedospjela potraživanja u vrijednosti 4.405,60eura . Šifra 16 razlikuje se od zbroja šifri (dio16D-analitički podaci) i (dio16N-analitički podaci) za iznos šifre169 koji se odnosi na ispravak vrijednosti potraživanja koje smo na dan 31.12.2023. dužni prema članku 37.a. Pravilnika o proračunskom računovodstvu ispraviti.

Šifra 169 Ispravak vrijednosti potraživanja izvršen je za potraživanja čiji rok dospijeća prelazi 1-2 godine i za one koji prelaze tri godine , a prema članku 37.a. Pravilnika o proračunskom računovodstvu ispravljena im je vrijednost dio za 50% i dio čiji rok dospijeća prijelazi rok preko tri godine za 100% po istom članku Pravilnika o proračunskom računovodstvu ispraviti .

U analitičkom dijelu dio 16D veći je na kraju izvještajnog razdoblja jer su neka potraživanja u 2023.g. dospjela.

Šifra 17 Potraživanja od prodaje nefinancijske imovine smanjena su u odnosu na stanje 01.01.2023. jer su ova potraživanja tijekom 2023.godine u potpunosti podmirena i više nemamo potraživanja po toj osnovi. Vrijednost potraživanja odnosi se na nedospjela potraživanja (šifra dio17N-analitički podaci).

Šifra 19 Rashodi budućeg razdoblja iznose 115.760,67eura odnose se na:

1. plaću i prijevoz financiranu iz Ministarstva 113.069,16eura
2. Ugovor o djelu financiran iz Ministarstva 328,63eura,
3. Isplata materijalnih prava za 12/2023 financiranih iz Ministarstva 2.082,88eura
4. naknada za nezapošljavanje invalida 280,00eura

Ova šifra nešto je veća od one na početku izvještajnog razdoblja zbog povećanja plaće tijekom

2023.godine i povećanja troškova za prijevoz djelatnika na posao i s posla .

Šifra 2 Stanje obveza na kraju izvještajnog razdoblja iznosi 152.294,03eura, a odnose se na

Nedospjele obveze na kraju izvještajnog razdoblja u iznosu od 152.294,03eura(šifra u analitičkim podacima dio 23N) koji se odnose na:

Međusobne obveze proračunskih korisnika u ukupnom iznosu od 13.333,62eura koje se

odnose na nekompenzirano bolovanje preko 42 dana između HZZO-MZO u iznosu

11.699,69eura, povrat preplaćenog poreza i doprinosa na dohodak koji će biti vraćen u

Državni proračun u iznosu od 1.593,72eura, te povrat više uplaćenih prihoda u Županijski

proračun u iznosu od 40,21eura.

Obveze za rashode poslovanja u iznosu od 138.960,41eura :

1. Obveze za zaposlene: 119.500,69eura, (plaća za 12/2023 za zaposlenike zaposlene u produženom boravku u iznosu od 8.229,19eura, plaća financirana iz Državne riznice u iznosu od 109.188,62eura. Isplata materijalnih prava za 12/2023 (Riznica) u iznosu od 2.082,88eura
2. Obveze za materijalne rashode u iznosu od 19.392,30eura :
   * + Prijevoz djelatnika na posao i s posla 4.165,18eura
       - Produženi boravak 284,64eura
       - MZO 3.880,54eura.

* uredski materijal i ostali materijalni rashodi 46,08eura
* Materijal i sirovine 11.408,62eura
* obveze za energiju 970,56eura
* usluga telefona pošte i prijevoza 952,96eura
* obveze za komunalne usluge 1.169,42eura
* obveze za intelektualne usluge 328,63eura
* računalne usluge 2,16eura
* reprezentacija 68,69eura
* obveze za naknadu za nezapošljavanje invalida 280,00eura

c. Obveze za financijske rashode 35,89eura:

-usluga banke 32,98eura

-zatezne kamate 2,91eura

d.Ostale nespomenute obveze krive uplate koju će škola proslijediti u školsku ustanovu na koju se prihod odnosi 31,53eura

Obveze za zaposlene na Šifra 231 nešto su veće od obveza na početku izvještajnog razdoblja jer je došlo tijekom 2023.godine do povećanje plaća. Obveze za materijalne rashode 232 veće su u odnosu na stanje 01.01.2023. jer su se povećale cijene materijala i usluga pa je time i vrijednost samih nepodmirenih obveza veći(analitički dio 23N).

Obveze za financijske rashode šifra 234 u skladu je sa vrijednosti na početak izvještajnog razdoblja.

Ostale tekuće obveze šifra 239 (isto se odnosi i na šifru 23958 koja se nalazi u analitičkim podacima) manje su u odnosu na početak izvještajnog razdoblja jer se veliki dio obveza kompenzacijom bolovanja preko 42 dana Ministarstvo –HZZO kompenzirao.

Šifra 9 Vlastiti izvori na kraju izvještajnog razdoblja iznose 1.242.284,36eura. Sastavljen je od:

* šifre 911 Vlastiti izvori koji su povećani u odnosu na stanje 01.01.2023. zbog nabave nove opreme i knjiženja prijenosa vlasništva dijela imovine MZO-Škola.
* Šifra 922 Rezultat poslovanja koji iznosi 6.879,72eura manji je od stanje 01.01.2023. zbog toga što je na početku izvještajnog razdoblja zbog prodaje poslovnog objekta kao višak prihoda bio prihod od prodaje poslovne zgrade, a na kraju izvještajnog razdoblja taj prihod planski je utrošen u skladu sa Odlukom o raspodijeli rezultata poslovanja i viška prihoda poslovanja u 2023. , također smo dobili puno manja sredstva za provođenje projekta izvannastavne aktivnosti na kraju kalendarske godine koja su smanjila višak prihoda poslovanja u odnosu na početno stanje.
* Šifra 96 Obračunati prihodi poslovanja u iznosu od 7.740,18eura koji su u skladu sa stanjem 01.01.2023., a ovise o podmirenju potraživanja,
* Šifra 97 Obračunati prihodi za prodaju nefinancijske imovine- svedeni su na nulu jer su se tijekom 2023.godine podmirila sva potraživanja vezana za tu vrstu prihoda.

Šifra 922 Rezultat poslovanja na kraju izvještajnog razdoblja iznosi višak prihoda i primitaka za pokriće u slijedećem razdoblju u iznosu od 6.879,72eura. Višak prihoda odnosi se na višak prihoda poslovanja u iznosu od 6.879,72eura Višak prihoda nastao je po slijedećim izvorima financiranja:

* + Višak prihoda vlastitih sredstava od najma školskog prostora u iznosu od 961,23eura koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2024.godini.
  + Višak prihoda poslovanja od strane prihoda za posebne namjene u iznosu od 2.904,70eura i to od rada školske kuhinje u iznosu od 2.365,24eura, te od rada produženog boravka u iznosu od 539,46eura. Višak ovih prihoda utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2024.godini.
  + Višak prihoda Pomoći dobivenih od strane MZO u iznosu od 3.013,79eura a odnose se na : prihode za projekt Izvannastavne aktivnosti u iznosu od 2.998,43eura koji će se namjenski temeljem Odluke o raspodjeli rezultata i načinu korištenja viška prihoda u 2024.godini utrošiti u drugom polugodištu školske godine 2023./2024, manjak prihoda u iznosu od 281,11eura za troškove sudske pristojbe čiji se prihodi očekuju u 2024.godini, višak prihoda za rad Županijskog stručnog vijeća u iznosu od 123,20eura ovaj višak namjenski će se utrošiti temeljem Odluke o raspodjeli rezultata i načinu korištenja viška prihoda u 2024.godini, višak prihoda za provođenje stručnih ispita iz fizike u iznosu od 173,27eura koji će se također namjenski utrošiti temeljem Odluke o raspodjeli rezultata i načinu korištenja viška prihoda u 2024.godini

Izvršena je korekcija rezultata poslovanja i to za :

- kapitalnu pomoć dobivenu od strane nadležnog Ministarstva u vrijednosti 2.583,58eura

(dobivenih za nabavu udžbenika i nabava školske lektire)

- kapitalnu pomoć proračunskim korisnicima iz proračuna JLS koji im nije nadležan

4.200,00eura za nabavu projektora i prijenosnih računala

- Odlukom Školskog odbora o raspodijeli prihoda poslovanja temeljem usvajanja Financijskog

plana i rebalansa u 2023. godini sa viška prihoda poslovanja(vlastita sredstva) na višak prihoda od nefinancijske imovine u vrijednosti 850,00eura.

- Odlukom o raspodijeli rezultata i načinu korištenja viška prihoda u 2023.g. višak prihoda poslovanja na višak prihoda od nefinancijske imovine(namjenska sredstva) u vrijednosti od 2.241,28eura za nabavu opreme za školsku kuhinju, i višak prihoda od nefinancijske imovine na viška prihoda poslovanja u iznosu od 9.934,38eura za podmirenje usluga tekućeg i investicijskog održavanja zgrade.

Škola u promatranom razdoblju nema evidentiranih, danih ni primljenih zajmova, niti danih ni primljenih jamstava.

Škola u promatranom razdoblju nema ugovorenih obveza i slično koji uz ispunjenje određenih uvjeta mogu postati obaveza ili imovina, te ima sudske sporova u tijeku čiji se popis nalazi uz financijski izvještaj, te su evidentirani na šifri 991 i 996 Izvanbilančni zapisi temeljem potencijalnih obaveza po osnovi sudskih sporova u tijeku u iznosu od 6.277,79eura . Na istim šiframa evidentirana je i tuđa imovina u iznosu od 57.874,42eura koja se odnosi na tuđu imovinu datu od nadležnog Ministarstva koja je dobivena na korištenje.

Radi se o tuđoj imovini danoj od strane nadležnog Ministarstva radi provođenja projekta E-škole u:

* 2019.g. 4 kom Lenovo v330-15IKB prijenosna računala u vrijednosti 1.989,05eura
* 2021.g. 32kom Lenovo Thinkbook 15IIL prijenosnih računala u ukupnoj vrijednosti

od 17.429,16eura

* 2023.godini :
  + 34kom Lenovo14W Gen 2 prijenosnih računala, 3kom pametnih ploča Hikvision DS-D5B86RB-O 85,6“ , 3D printer, Mali set za uvod u elektroniku i programiranje, Dell stolno računalo sa pripadajućim monitorom, sklopivi interaktivni programabilni robot Makeblock MBOT2 6kom, a sve u ukupnoj vrijednosti od 30.875,00eura
  + 12kom Acer travelmate P2 Intel 73058GB prijenosna računala i ormar za njihova punjenja a sve u ukupnom iznosu od 7.581,21eura

Vrijednost izvanbilančnih zapisa šifra 991 i 996 smanjena je u odnosu na početak izvještajnog razdoblja iz razloga što je dio sudskih sporova tijekom izvještajnog razdoblja riješen i isplaćen te više nije dio ove evidencije, a dio imovine dane na korištenje prenijeto je vlasništvo te također nije više dio evidencije.

Voditeljica računovodstva Ravnateljica Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Kalčič Grabrovac,prof.

**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran, 26.01.2024.**

**BILJEŠKE UZ OBRAZAC P-VRIO**

**(Izvještaj o promijeni vrijednosti i obujma imovine za razdoblje**

**od 01.01.2023. do 31.12.2023.)**

Izvještaj o promijeni vrijednosti i obujma imovine za razdoblje od 01.01.2023. do 31.12.2023. ukazuje na povećanje obujma proizvedene dugotrajne imovine u ukupnoj vrijednosti od 25.035,81eura (šifra P018) koji je uslijedio zbog prijenosa vlasništva dugotrajne imovine u sklopu projekta Cjelovite kurikularne reforme temeljem dopisa (KLASA:406-01/19-01/00217,URBROJ:533-02-23-0015) od 30.lipnja 2023. kojim je u vlasništvo škole prenijeta slijedeća imovina 100kom Tableta Foxconn 10.1, 1kom Laptop Dell Latitude 3500, 4 projektora View Sonic i 147kom Tableta Foxconn 10.1 C20.

Smanjenje vrijednosti proizvedene dugotrajne imovine u vrijednosti od 1.635,05eura (šifra P003) nastalo je rashodovanjem dotrajale imovine koja nema više uporabnu vrijednost , ali ima knjigovodstvenu vrijednost koju smo prilikom provedbe rashodovanja temeljem Odluke Ravnateljice iz knjižili iz poslovnih knjiga čime se smanjila vrijednost imovine.

Voditeljica računovodstva Ravnateljica Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Kalčić Grabrovac,prof.

**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran, 26.01.2024.**

**BILJEŠKE UZ OBRAZAC RAS-funkcijski**

**(Izvještaj o rashodima prema funkcijskoj klasifikaciji 01.01.2023.do 31.12.2023.)**

U izvještaju na šifri 09 Obrazovanje - rashodi su veći u odnosu na rashode ostvarene u prethodnoj godini prema funkcijskoj klasifikaciji.

Pod šifrom 0912 Osnovno obrazovanje rashodi iznos 1.764.627,93eura. Iznos je za indeks 128 veći u odnosu na rashode ostvarene u izvještajnom razdoblju prethodne godine. Razlog takvom povećanju je investicija i ulaganje u obnovu Područne škole Eugen Kumičić u Mošćeničkoj Dragi u koju su investirana sredstva ostvarena viškom prihoda od prodaje nefinancijske imovine iz 2022.godini. U 2023.godini imali smo dakle znatna ulaganja u povećanje vrijednosti građevinskog objekta koje nismo imali u 2022.godini. Također su zbog inflacije u zemlji porasle cijene materijala i usluga što je također povećalo ukupne rashode po ovoj funkcijskoj klasifikaciji. Tijekom 2023.godine došlo je i do povećanja plaća djelatnika što je također utjecalo na porast ovih rashoda.

Pod šifrom 096 Dodatne usluge u obrazovanju rashodi iznose 126.241,04eura, a odnose se na prehranu, prijevoz, smještaj za učenike škole. U odnosu na prethodnu godinu vidi se veliko povećanje ove vrste rashoda i to za indeks 145,2 . Ovi rashodi povećani su u odnosu na rashode u izvještajnom razdoblju prethodne godine iz razloga nastale inflacije koja je uzrok povećanju cijena usluga i namirnica što je dovelo do znatnog povećanja ove vrste rashoda prema funkcijskoj klasifikaciji. Također je u 2023 godini više ulagano u ponudu školske marende, te su svi učenici postali korisnici usluge prehrane u školi temeljem Odluke nadležnog Ministarstva o sufinanciranju školske marende. U 2023.godini više je učenika koristilo usluge produženog boravka, a time i prehrane u produženom boravku. Učenici su u 2023.godini više sudjelovali na natjecanjima i izvanučioničkoj nastavi što je utjecalo na povećanje rashoda za njihov prijevoz.

Voditeljica računovodstva Ravnateljica Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Kalčič Grabrovac,prof.